Návrh zmluvy o poskytovaní služieb č. ............./2021

Článok I.
Zmluvné strany

Objednávateľ: 	Mestská časť Košice-Západ 
sídlo: Tr. SNP 39, 040 11 Košice 
zastúpený: Mgr. Marcel Vrchota - starosta  
IČO: 00690970 
DIČ: 2020928294
IČ DPH: nie je platcom 
IBAN: SK61 0200 0000 0000 1542 9512 
(ďalej len „objednávateľ“) 

a 

Poskytovateľ: 	..............................
so sídlom: ..........................................................................
zapísaná v .........................................................................
zastúpený: .........................................................................
IČO: ................................
DIČ: ................................
IČ DPH: .........................
IBAN: ....................................
(ďalej len „dodávateľ“) 

Článok II.
Predmet zmluvy

2.1 Predmetom tejto zmluvy je vykonávanie činnosti poskytovateľa na zabezpečenie zákonných služieb v oblasti bezpečnosti a ochrany zdravia pri práci a požiarnej ochrany v objektoch objednávateľa.

Článok III.
Práva a povinnosti poskytovateľa

3.1 Poskytovateľ sa zaväzuje, že v súlade s ustanoveniami platného zákona o bezpečnosti a ochrane zdravia pri práci (ďalej len „BOZP“) a v zmysle ustanovení súvisiacich vyhlášok a nariadení vlády SR zabezpečí prostredníctvom osôb s osvedčením bezpečnostného technika alebo autorizovaného bezpečnostného technika pre objednávateľa vykonávanie bezpečnostnotechnickej služby, výchovy a vzdelávania v nasledujúcom rozsahu:
a)	vypracovanie plánu školení z oblasti BOZP,
b)	vypracovanie pravidiel a pokynov na zaistenie BOZP (interné smernice),
c)	vykonávanie kontroly a previerok stavu BOZP v objektoch objednávateľa (minimálne raz ročne),
d)	predkladať objednávateľovi informácie o stave a vývoji BOZP na pracoviskách,
e)	zabezpečenie vstupných a opakovaných školení zamestnancov v oblasti BOZP,
f)	zabezpečenie vstupných a opakovaných školení v oblasti BOZP pre fyzické osoby, ktoré nie sú v pracovno-právnom vzťahu s objednávateľom, ale vykonávajú pre objednávateľa určité činnosti (nezamestnaní, malé obecné služby, dobrovoľníctvo, absolventská prax, odsúdení),
g)	spolupráca pri vedení evidencie školení z oblasti BOZP, 
h)	spolupráca pri vedení evidencie pracovných úrazov, chorôb z povolania, havárií a porúch technických zariadení,
i)	aktualizácia dokumentácie BOZP v súlade so skutočným stavom a platnými právnymi predpismi,
j)	zastupovanie objednávateľa pri kontrolách štátnej správy na úseku BOZP.

3.2 Poskytovateľ sa zaväzuje, že v súlade s ustanoveniami platného zákona o ochrane pred požiarmi a v zmysle ustanovení súvisiacich vyhlášok a nariadení vlády SR zabezpečí prostredníctvom osoby s odbornou spôsobilosťou technika požiarnej ochrany pre objednávateľa tieto činnosti:
a)	určovanie miest so zvýšením nebezpečenstvom vzniku požiaru a počtu členov protipožiarnych hliadok v objektoch objednávateľa,
b)	vedenie a udržiavanie dokumentácie ochrany pred požiarmi v súlade so skutočným stavom,
c)	spolupráca pri príprave, organizácii a vyhodnocovaní cvičných požiarnych poplachov,
d)	vykonávanie preventívnych protipožiarnych prehliadok v objektoch objednávateľa,
e)	vykonávanie odbornej prípravy protipožiarnych hliadok a školenia o ochrane pred požiarmi novoprijatých a ostatných zamestnancov, zamestnancov zabezpečujúcich ochranu pred požiarmi v mimopracovnom čase a vedúcich zamestnancov,
f)	zastupovanie objednávateľa pri kontrolách štátneho požiarneho dozoru.

3.3 Poskytovateľ preberá na seba zodpovednosť za nedostatky vo svojej činnosti podľa bodov 3.1 a 3.2 tejto zmluvy zistené štátnym požiarnym dozorom a Inšpektorátom práce. 

3.4 Všetky údaje a informácie poskytnuté poskytovateľovi v súvislosti s jeho činnosťou uchováva v tajnosti a zaväzuje sa, že ich nebude rozširovať, okrem prípadov, kedy by bolo ich využitie nevyhnutné alebo za účelom plnenia tejto zmluvy. 

Článok IV.
Práva a povinnosti objednávateľa

4.1 Objednávateľ sa zaväzuje poskytovateľovi odovzdať všetky informácie, údaje a doklady, ktoré sú potrebné na plnenie predmetu zmluvy. Súčasne sa zaväzuje na požiadanie spolupracovať s poskytovateľom a umožniť mu vstup do všetkých objektov objednávateľa, ktoré sú predmetom tejto zmluvy bez ohľadu na vlastnícky vzťah k objektu.

4.2 Objednávateľ sa zaväzuje oznámiť poskytovateľovi termín kontroly štátneho požiarneho dozoru alebo Inšpektorátu práce, a to najmenej 3 pracovné dni pred jej začatím, umožniť poskytovateľovi účasť pri každej kontrole a zabezpečiť účasť objednávateľa pri prerokovaní zápisnice z každej kontroly.

4.3 Objednávateľ je povinný zaplatiť poskytovateľovi odmenu uvedenú v čl. V tejto zmluvy.

Článok V.
Výška a splatnosť odmeny

5.1 Zmluvné strany sa dohodli, že poskytovateľovi patrí za poskytnuté služby podľa Čl. II tejto zmluvy odmena štvrťročne vo výške:
•	cena bez DPH		.......... €
•	DPH 20 %		.......... €
•	cena s DPH		.......... €

5.2	V prípade zmeny sadzby DPH počas trvania zmluvy sa DPH upraví podľa jej výšky.

5.3	Poskytovateľ vystaví faktúru objednávateľovi. Lehota splatnosti je 14 dní odo dňa doručenia faktúry na adresu objednávateľa.

Článok VI.
Doba platnosti zmluvy

6.1 Táto zmluva sa uzatvára na dobu určitú, a to od 01.05.2021 do 30.04.2023. 

Článok VII.
Záverečné ustanovenia

7.1 Akékoľvek zmeny tejto zmluvy je možné urobiť len vo forme písomných dodatkov podpísaných obomi zmluvnými stranami. 

7.2 Vzťahy, ktoré neboli touto zmluvou upravené, sa riadia príslušnými ustanoveniami Obchodného zákonníka, prípadne ďalšími všeobecne záväznými právnymi predpismi. 

7.3 Táto zmluva sa vyhotovuje v štyroch rovnopisoch, z ktorých objednávateľ obdrží tri exempláre a poskytovateľ jeden exemplár. 

7.4 Zmluvné strany vyhlasujú, že svoju vôľu prejavili slobodne, vážne a zrozumiteľne, s obsahom zmluvy súhlasia a na znak súhlasu ju vlastnoručne podpisujú. 

7.5 Zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dni zverejnenia v súlade s § 47a Občianskeho zákonníka. 

V Košiciach dňa .....................			V Košiciach dňa ........................

Objednávateľ 					Poskytovateľ 

.............................................				.....................................
Mestská časť Košice-Západ			.....................................
Zastúpená: 						Zastúpená:
Mgr. Marcel Vrchota - starosta 			....................................